《叠字醉太平 中秋遇雨》
明代·黄淮

乱纷纷，痴云骤拥。淡濛濛，薄雾轻笼。浙泠泠，蟾宫深锁雨声中。

闷恹恹，嫦娥玉容。急煎煎，登楼庾亮情难纵。意悬悬，开樽李白诗难咏。

路漫漫，吹箫弄玉去难从。恨悠悠，更长漏永。

作者简介：（1367—1449）明浙江永嘉人，字宗豫，洪武三十年进士。永乐时，曾与解缙等并直文渊阁，进右春坊大学士。后为汉王高煦所谮，系诏狱十年。洪熙初复官，寻兼武英殿大学士，与杨荣等同掌内制。官终户部尚书。性明果，达于治体，善谳疑狱。有《省愆集》、《黄介庵集》。